**Care este procedura de depunere/ridicare a actelor?**

**Depunerea cererii are loc în incinta Ministerului Justiţiei (intrarea din spate), amplasată pe str. 31 August 1989 nr.82, mun.Chişinău, conform programului şi terminilor stabiliţi:**

| Depunerea actelor spre apostilare | | | |
| --- | --- | --- | --- |
| Pe numele sau în interesul cetăţenilor Republicii Moldova, cetăţenilor străini sau apatrizilor | Termenele de examinare | Pe numele sau în interesul persoanelor fizice (întreprinzătorilor) şi persoanelor juridice | Orarul de lucru |
| 100 Lei + 50 Lei  Taxa de Stat  Serviciul apostilă | 1 oră lucrătoare⃰ | 150 Lei + 50 Lei  Taxa de Stat    Serviciul apostilă | Luni-vineri  08:00-15:00 |
| 100 Lei + 30 Lei  Taxa de Stat  Serviciul apostilă | 1 zi lucrătoare | 150 Lei + 30 Lei  Taxa de Stat    Serviciul apostilă | Luni-vineri  08:00-16:00 |
| 100 Lei  Taxa de Stat | 5 zile lucrătoare | 150 Lei  Taxa de Stat | Luni-vineri  08:00-16:00 |
| *Notă: Invalizii de gradele I şi II, la prezentarea legitimaţiei de invaliditate, beneficiază de o reducere a tarifului de 50 % (la cerere se anexează o copie a legitimaţiei).*  *⃰Doar pentru documentele de stare civilă și caziere judiciare* | | | |

La depunerea cererii pentru aplicarea apostilei, solicitantul va prezenta buletinul său de identitate în original. În cazul depunerii cererii în format electronic, copia scanată a buletinului de identitate a solicitantului  se anexează la cerere.  
Solicitantul achită taxa de stat şi tariful pentru serviciul apostilă.

Procesarea cererii are loc după confirmarea achitării serviciului.

Actele prezentate pentru apostilare i se eliberează solicitantului de către autoritatea responsabilă cu apostila aplicată în termenul solicitat, stabilit prin Hotărîrea Guvernului nr. 241 din 6 martie 2006, care este calculat din momentul confirmării plăţii.

În cazul neachitării integrale a taxei de stat şi tarifului pentru apostilă în termen de 3 luni, cererea se restituie.

Apostila se eliberează solicitantului sau titularului actului oficial la ghişeele autorităţii responsabile.

E-apostila se eliberează prin intermediul portalului [www.apostila.gov.md](http://www.apostila.gov.md) prin descărcarea apostilei cu aplicarea codului de securitate transmis de autoritatea responsabilă la momentul depunerii cererii. Autoritatea responsabilă nu poartă răspundere pentru pierderea sau transmiterea de către solicitant a codului unic de procesare e-apostilă către terţi.

Actele prezentate pentru apostilare se eliberează solicitantului cu apostila sau e-apostila aplicată timp de 5 zile lucrătoare. Actele prezentate pentru apostilare în regim de urgenţă se eliberează în termen de 1 zi lucrătoare iar pentru apostilarea documentelor de stare civilă și a cazierelor judiciare pot fi eliberate în termen de 1 oră, în cazul în care nu este necesară verificarea suplimentară a acestora.

Verificarea suplimentară a actelor în condiţiile prevăzute la pct. 23 al Regulamentului poate dura pînă la 25 de zile lucrătoare.

| **Ridicarea actelor** | |
| --- | --- |
| 1 oră | Luni-vineri  09:00-16:30 |
| 1 zi lucrătoare | Luni-vineri  08:00-16:30 |
| 5 zile lucrătoare |

Direcţia apostilă atenţionează solicitanţii de depunere a actelor spre apostilare că factorul 'greşeala umană' poate afecta pe cei neavizaţi în sensul că erorile comise în actele oficiale supuse apostilării vor atrage nulitatea actelor respective sau vor tărăgăna procedura de aplicare a apostilei.